**Afișat azi, 03.09.2025**

**ANUNŢ**

**VINERI, 05 SEPTEMBRIE 2025, în AULA** de la **Liceul cu Program Sportiv Suceava**, va avea ședința de repartizare, conform prevederilor Metodologiei-cadru, în ordine, pentru:

1. **repartizarea candidaților conform prevederilor art. 94 alin. (7) din Metodologia – cadru;**

**Art. 94 alin. 7 În perioada prevăzută în Calendar, ISJ/ISMB repartizează, în şedinţă de repartizare, în ordine:**

1. cadre didactice şi candidaţi cu studii corespunzătoare postului **rămaşi nerepartizaţi** sau cu **norma didactică de predare incompletă,**
2. precum şi **candidaţi care au renunțat** la posturile didactice/catedrele pe care au fost repartizaţi în etapele anterioare, **conform anexei nr. 18;**
3. personalul didactic de predare **titular** care a solicitat **încadrarea în regim de plata cu ora**, rămas neîncadrat, selectat în baza criteriilor stabilite la alin. (8);
4. personalul didactic de predare **angajat pe durata viabilităţii postului didactic/catedrei** care a solicitat încadrarea în regim de plata cu ora, rămas neîncadrat, selectat în baza criteriilor stabilite la alin. (8);
5. **personalul calificat**, angajat în alte domenii de activitate, care a solicitat încadrarea în regim de plata cu ora, rămas neîncadrat, selectat în baza criteriilor stabilite la alin. (8);
6. **personalul didactic de predare calificat pensionat** din învăţământul preuniversitar rămas neîncadrat, care nu depășește cu cel mult 5(cinci) ani vârsta legală de pensionare, selectat în baza criteriilor stabilite la alin. (8);
7. **personalul didactic de predare calificat pensionat** din învăţământul preuniversitar, care depășește cu 5 (cinci) ani vârsta legală de pensionare, rămas neîncadrat, selectat în baza criteriilor stabilite la alin. (8);
8. **personalul didactic de predare calificat pensionat din alte domenii de activitate**, care a dobândit cel puţin definitivarea în învăţământ, rămas neîncadrat, selectat în baza criteriilor stabilite la alin. (8);
9. **personalul didactic de predare calificat pensionat** din alte domenii de activitate, rămas neîncadrat, selectat în baza criteriilor stabilite la alin. (8).
10. **repartizarea candidaților conform prevederilor art. 96 alin. (3) din Metodologia – cadru;**

**Art. 96 alin. 3 În situația în care mai rămân posturi didactice/catedre vacante/rezervate neocupate, acestea se repartizează, de ISJ/ISMB, în ședință de repartizare, conform Calendarului, în ordine, după cum urmează:**

1. candidaților rămaşi nerepartizaţi sau a celor repartizați în etapele anterioare **cu norma didactică de predare incompletă, conform anexei nr. 18,** sau candidaţilor angajați cu **contract individual de muncă pe perioadă determinată cu norma didactică de predare incompletă**, în vederea completării normei cu ore din învăţământul gimnazial conform prevederilor art. 9 alin. (4);
2. candidaţilor care nu s-au prezentat la posturi didactice/catedre și **care solicită o nouă repartizare**, **conform anexei nr. 18**;
3. personalului didactic de predare angajat cu **contract individual de muncă pe perioadă determinată** în altă unitate de învăţământ pe baza avizului obţinut pentru încadrarea **în regim de plata cu ora.**
4. **repartizarea candidaților conform prevederilor art. 103 alin. (1) și (2) din Metodologia – cadru;**

**Art. 103 alin. 1** **În perioada prevăzută în Calendar, comisia judeţeană/a municipiului Bucureşti de mobilitate repartizează, în şedinţă de repartizare, în ordine:**

* 1. cadre didactice şi candidaţi **cu studii corespunzătoare postului rămaşi nerepartizaţi** din etapele anterioare sau cu norma didactică de predare incompletă, conform art. 94 alin. (7);
  2. cadre didactice şi candidați repartizați în etapele anterioare cu norma didactică de predare incompletă, conform art. 96 alin. (3);
  3. **candidaţi cuprinşi în programe recunoscute de Ministerul Educației,** prin care se recrutează, se selectează, se pregătește și se sprijină personalul didactic de predare pentru a desfăşura activităţi didactice în unităţi de învăţământ preuniversitar situate în medii dezavantajate, **care au obţinut cel puţin media de repartizare 7 (şapte) la concursul organizat de ISJ/ISMB la nivel judeţean**/nivelul municipiului Bucureşti, conform art. 99 alin. (5), în ordinea descrescătoare a mediilor de repartizare;
  4. **candidaţi cu studii corespunzătoare postului** care au obţinut cel puţin media de repartizare 7 (şapte) la concursul organizat de ISJ/ISMB la nivel judeţean/nivelul municipiului Bucureşti, conform art. 99 alin. (5), **în ordinea descrescătoare a mediilor de repartizare**;
  5. **candidaţi cu studii corespunzătoare postului care au obţinut cel puţin nota 7 (şapte) la concursul organizat de ISJ/ISMB la nivel judeţean**/nivelul municipiului Bucureşti, conform art. 99 alin. (3), în ordinea descrescătoare a notelor;
  6. candidaţi cuprinşi în programe recunoscute de Ministerul Educației, prin care se recrutează, se selectează, se pregătește și se sprijină personalul didactic de predare pentru a desfăşura activităţi didactice în unităţi de învăţământ preuniversitar situate în medii dezavantajate, care au obţinut cel puţin media de repartizare 5 (cinci) la concursul organizat de ISJ/ISMB la nivel judeţean/nivelul municipiului Bucureşti, conform art. 99 alin. (5), în ordinea descrescătoare a mediilor de repartizare;
  7. candidaţi cu studii corespunzătoare postului care au obţinut **cel puţin media de repartizare 5 (cinci)** la concursul organizat de ISJ/ISMB la nivel judeţean/nivelul municipiului Bucureşti, conform art. 99 alin. (5), în ordinea descrescătoare a mediilor de repartizare;
  8. candidaţi cu studii corespunzătoare postului care au obţinut **cel puţin nota 5 (cinci) la concursul organizat de ISJ/ISMB la nivel judeţean/**nivelul municipiului Bucureşti, conform art. 99 alin. (3), în ordinea descrescătoare a notelor;
  9. candidaţi cu studii corespunzătoare postului **care au obţinut cel puţin media de repartizare 5 (cinci)** la concursul organizat de ISJ/ISMB la nivel judeţean/nivelul municipiului Bucureşti, conform art. 99 alin. (5), **cu norma didactică de predare incompletă,** în vederea constituirii normei conform prevederilor art. 9 alin. (4);
  10. candidaţi cu studii corespunzătoare postului **care au obţinut cel puţin nota 5 (cinci)** la concursul organizat de ISJ/ISMB la nivel judeţean/nivelul municipiului Bucureşti, conform art. 99 alin. (3), **cu norma didactică de predare incompletă,** în vederea constituirii normei conform prevederilor art. 9 alin. (4).

**Art. 103 alin. 2** **Posturile didactice/catedrele rămase vacante/rezervate se repartizează, în ordine, după cum urmează:**

* 1. personalului didactic de predare cuprins în programe recunoscute de Ministerul Educației, prin care se recrutează, se selectează, se pregătește și se sprijină personalul didactic de predare pentru a desfăşura activităţi didactice în unităţi de învăţământ preuniversitar situate în medii dezavantajate;
  2. **în regim de plata cu ora**, pentru o perioadă de cel mult 30 de zile, personalului didactic de predare calificat cu domiciliul sau reședința în localitatea în care se află postul didactic/catedra solicitată, urmând ca în această perioadă să se organizeze concursuri/testări pentru ocuparea acestor posturi, în condiţiile prevăzute la art. 104 alin. (2);
  3. **în regim de plata cu ora,** pentru o perioadă de cel mult 30 de zile, personalului didactic de predare calificat, care nu are domiciliul sau reședința în localitatea în care se află postul didactic/catedra solicitată, în ordinea descrescătoare a mediilor de departajare calculate conform anexei nr. 15, urmând ca în această perioadă să se organizeze concursuri/testări pentru ocuparea acestor posturi, în condiţiile prevăzute la art. 104 alin. (2);
  4. **candidaţilor fără studii corespunzătoare postului** care au obţinut cel puţin media de repartizare 5 (cinci) la testarea organizată de ISJ/ISMB la nivel judeţean/nivelul municipiului Bucureşti, conform art. 102 alin. (3) şi (4), în ordinea descrescătoare a mediilor, conform criteriilor
  5. de departajare prevăzute la art. 102 alin. (11), până la solicitarea postului/catedrei de un cadru didactic calificat.

1. **ocuparea posturilor didactice/catedrelor rămase vacante/rezervate, conform prevederilor art. 104 alin. (1) și (2) din Metodologia cadru.**

**Art. 104 alin.1** **Până la începerea cursurilor,** posturile didactice/catedrele vacante/rezervate, care nu pot fi ocupate de personal didactic de predare calificat cu contract individual de muncă pe perioadă determinată, prin detaşare în interesul învăţământului sau la cerere, în regim de plata cu ora sau în baza concursului organizat de ISJ/ISMB la nivel judeţean/nivelul municipiului Bucureşti în condiţiile prezentei Metodologii, precum şi posturile didactice/catedrele complete sau incomplete care se vacantează în unităţile de învăţământ preuniversitar de stat pe parcursul anului şcolar 2025-2026, pe termen scurt, de cel mult 30 de zile, care nu pot fi ocupate de personal didactic de predare calificat în condiţiile prezentei Metodologii, se atribuie, cu avizul ISJ/ISMB, în regim de plata cu ora, la nivelul unităţilor de învăţământ care au posturi didactice neocupate, în ordine, personalului didactic de predare cuprins în programe recunoscute de Ministerul Educației, prin care se recrutează, se selectează, se pregătește și se sprijină personalul didactic de predare pentru a desfăşura activităţi didactice în unităţi de învăţământ preuniversitar situate în medii dezavantajate, respectiv personalului didactic de predare calificat, prin decizie a directorilor, în baza hotărârii consiliilor de administraţie ale unităţilor de învăţământ. În mod excepţional, posturile didactice/catedrele vacante/rezervate rămase neocupate până la începerea cursurilor, în lipsa personalului didactic de predare calificat, se atribuie, cu avizul ISJ/ISMB, în regim de plata cu ora, la nivelul unităţilor de învăţământ care au posturi didactice neocupate, prin decizie a directorilor, pe termen scurt, de cel mult 30 de zile, personalului fără studii corespunzătoare postului, urmând ca în această perioadă să se organizeze concursuri/testări pentru ocuparea acestor posturi.

**Art.104 alin. 2** **Nu pot ocupa posturi didactice/catedre pe termen scurt**, de cel mult 30 de zile, ca personal didactic de predare calificat, respectiv ca personal fără studii corespunzătoare postului, până la organizarea concursului/testării pentru ocuparea acestor posturi, candidaţii care se află într-una dintre următoarele situaţii:

1. **au obţinut note sub 5 (cinci), în specialitatea postului solicitat,** la concursul naţional de ocupare a posturilor didactice/catedrelor în învăţământul preuniversitar, sesiunea 2025, şi nu au participat la concursul/testarea organizate de ISJ/ISMB la nivel judeţean/nivelul municipiului Bucureşti;
2. **nu au participat la concursul naţional de ocupare a posturilor didactice/catedrelor în învăţământul preuniversitar, sesiunea 2025,** dar au obţinut note sub 5 (cinci), în specialitatea postului solicitat, la concursul/testarea organizate de ISJ/ISMB la nivel judeţean/nivelul municipiului Bucureşti;
3. **au obţinut note sub 5 (cinci), în specialitatea postului solicitat,** atât la concursul naţional de ocupare a posturilor didactice/catedrelor în învăţământul preuniversitar, sesiunea 2025, cât şi la concursul/testarea organizate de ISJ/ISMB la nivel judeţean/nivelul municipiului Bucureşti.

**Începând cu ora 9:00 după următorul program orientativ**

|  |  |
| --- | --- |
| Disciplina de concurs | Interval orar |
| 1. limba si literatura engleza | **9.00-11.00** |
| 1. limba germană modernă |
| 1. limba si literatura franceza |
| 1. limba si literatura romana |
| 1. limba si literatura rusa materna |
| 1. limba si literatura ucraineana materna |
| 1. matematică |
| 1. mecanica | **11.00-13.00** |
| 1. mecanica (maistri instructori) |
| 1. prelucrarea lemnului |
| 1. prelucrarea lemnului (maistri instructori) |
| 1. protecția mediului |
| 1. psihopedagogie speciala |
| 1. religie ortodoxa |
| 1. religie penticostala |
| 1. silvicultura | **13.00-15.00** |
| 1. terapia educationala complexa si integrata (educatoare, invatatori, invatatori - educatori) |
| 1. transporturi (maistri instructori) |
| 1. turism și servicii(maiștri instructori) |
| 1. turism si servicii |
| 1. veterinar |
| 1. limba si literatura romana si matematica, elemente de pedagogie scolara, metodica predarii limbii si literaturii romane / comunicarii in limba romana si metodica predarii matematicii / matematicii si explorarii mediului in invațamantul primar - invațamant | **15.00- 20.00** |
| 1. limba si literatura romana, introducere in pedagogie - educatie timpurie si curriculumul pentru educatia timpurie a copiilor sub 3 ani, metodica desfasurarii activitatilor instructiv - educative in cresa |
| 1. limba si literatura romana, pedagogia prescolara si metodica desfasurarii activitaților instructiv educative in gradinița de copii |
| 1. alte discipline care nu s-au regăsit în cele două programări |  |

**Notă:**

**1.** **Candidații și împuterniciții** acestora prin procură notarială în original prezenți la ședințele de repartizare, care vor opta pentru repartizarea pe posturi didactice/catedre, se vor legitima cu buletin, carte de identitate sau adeverință de identitate;

**2.** **Persoanele împuternicite vor prezenta:**

* procura notarială în original și
* buletin, carte de identitate sau adeverință de identitate în original și în copie.

**!!! Candidații se vor prezenta în ședința de repartizare cu maxim 15 de minute mai devreme, decât intervalul orar estimativ afișat pentru respectarea programului stabilit**.